Tutkinnan tässä vaiheessa -
on vielä paljon löydettävää.
Sitten yhtäkkiä sain viestin postilaatikkooni.
Se on linkki kansioon, jossa on… En valehtele.
…666 kuvaa.
Kuvissa Chad ja Lori menevät naimisiin.
Chad ja Lori ovat valkoisissa -
tanssimassa rannalla, kun Tammy on juuri kuollut.
Olin hämmästynyt.
Lorilla oli vihreä malakiittisormus.
Amazonin tilauksesta tiesimme, että Lori tilasi sormuksen,
kun Tammy oli vielä elossa.
Kun kuvat tulivat julki, juttu räjähti.
Lori Vallow ja Chad Daybell menivät naimisiin Kauain rannalla -
vain 13 päivää Chadin ensimmäisen vaimon hautajaisten jälkeen.
Tuntui kamalalta -
nähdä heidät yhdessä. Vielä Kauauissa.
Eikä lapsista ole jälkeäkään.
Tylee on 16. JJ on seitsemän.
Missä he ovat?
Mikseivät lapset ole takanasi?
Aloin nähdä paljon unia.
Taisin nähdä unta Tyleesta, JJ'sta,
Charlesista, äidistäni tai Chadista joka yö.
Joka kerta, kun heräsin,
minulla oli tunne syvällä vatsassani,
että jotain on pielessä.
Heidän täytyi olla turvassa.
No, hei.
Äitini on koko elämänsä suojellut meitä lapsia.
Taistelin epäilykseni kanssa siitä, ovatko he edes elossa.
Ajattelin, etteivät he voi olla kuolleita.
Miten se olisi mahdollista?
NETFLIX-DOKUMENTTISARJA
LORIN TAKUUKUULEMINEN 6. MAALISKUUTA 2020
Istuin oikeussalissa,
ja se tuntui elokuvalta. Ei oikealta elämältä.
Hän tuli sisään kuin hahmo.
Hänellä oli outo meikki. Näytti -
kuin se olisi väritetty.
Hänellä oli haalarit. Hän oli roisto.
Hän katsoi Brandonia, Kayta ja Larrya ja hymyili heille.
Miksi? Mitä sinä teet?
Halusin huutaa. Mitä teet?
Viime kesästä asti syytetyn elämä on vienyt huolestuttavaan suuntaan.
Käynnissä on kolme tutkintaa -
kuolemista, joihin hän liittyy.
Se on osavaltiolle huolestuttavaa.
Raskauttavinta on se, että lapset ovat yhä kadoksissa.
Vastaaja on kieltäytynyt avustamasta lasten etsinnässä -
jo ennen syytteiden nostoa.
Takuut asetetaan miljoonaan dollariin.
Pidämme tauon.
Nouskaa seisomaan.
Nousin ylös ja yritin kiinnittää hänen huomionsa.
Halusin hänen tietävän, että olin siellä.
Muistan heidän yhteytensä.
Muistan, miten hän katsoi häntä.
Hän katsoi miestä kuin hänessä olisi jotain.
Et tunne häntä.
Miten saatat tässä kamalassa tilanteessa etsiä lohtua hänestä?
Hän vain käveli ohi.
Silloin nousin ylös ja katsoin miestä silmiin.
Halusin lyödä häntä.
Katsoin häntä, ja hän pelkäsi.
Näin hänen kyyristyvän.
Tiedän, että sinussa on jotain vikaa.
Missä lapset ovat, Chad?
Missä lapset ovat?
Sanoit, että he ovat kunnossa. Voitko vielä sanoa samaa?
Chad…
Sinä iltana soitin vankilaan.
Olen hänen poikansa. Halusin puhua hänelle.
Rakastan sinua.
Siksi tämä on vaikein keskustelu, jonka olen käynyt kenenkään kanssa.
Et ole se äiti, jonka tunnen.
Et ole se äiti, joka opetti minulle Jeesuksesta.
Niinkö?
Ihanko totta?
Toivottavasti käännät sydämesi -
aidon Kristuksen puoleen, jotta voit parantua tästä.
Olen aina luottanut sinuun.
En koskaan voinut kuvitella, että tekisit näin.
Mitä luulet minun tehneen?
Muistan keskustelumme.
Hän alkoi puhua Abrahamista ja Iisakista.
Abrahamin ja Iisakin tarinassa -
Abraham käsketään uhraamaan poikansa.
Hän yritti säilyttää uskonsa ja luottaa Jumalan suunnitelmaan.
Kun hänen täytyi tehdä se, hän kohotti veitsensä,
mutta Jumala käski lopettaa. Se oli vain koe.
Miksi puhut tällaisia?
Tiedät, että kysyn joka päivä sisaruksistani.
Mutta hän vakuutti sitä minulle lähes joka päivä.
"He ovat kunnossa. Kaikki järjestyy."
Pieni tunne alkoi vahvistua,
että vielä on toivoa.
Ajattelin, että ehkä he ovat eri paikoissa.
Hän oli pyytänyt jotakuta vahtimaan lapsia jonkin aikaa.
Kun hän soitti vankilasta ensimmäisen kerran,
hän sanoi, että lapset ovat kunnossa.
Hän sanoi: "Tiedät, millainen äiti olen. En koskaan satuttaisi lapsia."
Niin hän sanoi.
Hän sanoi, että he ovat turvallisessa paikassa.
En uskonut, että he ovat kadonneet.
Ajattelin, että Lori tietää, missä he ovat.
Halusin kertoa totuuden perheestämme.
Katoamistapausten keskiössä olevan naisen perheenjäsenet -
puolustavat häntä julkisesti ensimmäistä kertaa.
Hän ei tehnyt mitään heille. Se ei ole mahdollista.
Uskomme, ettei hän ole tehnyt mitään väärää.
En tiedä, miksi isoäitini ja tätini halusivat antaa haastattelut.
Ajattelin, että on hölmöä sanoa mitään.
Miksi tuette häntä? Jokin on vialla.
Oli huono veto yrittää puolustaa häntä.
Äitinä uskon,
että hän tekee parhaansa lastensa eteen.
Sitä oli vaikea katsoa.
He kielsivät paljon.
He eivät halunneet tiedostaa, että lapset ovat kadonneet.
En osannut sanoa, oliko se kieltämistä vai peittelyä
Onko hän kultissa?
Ei. -Emme usko sitä.
Ettekö usko, että Chad on aivopessyt hänet?
Emme!
Hän ei pystyisi siihen. Se ei ole mahdollista.
He olivat oikeassa. Olimme väärässä.
Ei koskaan pitäisi väittää tietävänsä. En todella tiedä.
Luulen vain…
Kuka arvasi, että tilanne pahenisi?
Tutkijat pääsivät Lorin iCloud-tilille.
He löysivät sieltä kuvan, joka on otettu 8. syyskuuta 2019.
Kuva JJ'stä, Tyleestä ja Alexista Yellowstonen kansallispuistossa.
FBI ja Rexburgin poliisilaitos pyytävät henkilöitä,
jotka vierailivat syyskuussa 2019 Yellowstonen kansallispuistossa,
lähettämään kuvia tai videoita, jotka voivat edistää tutkintaa.
Poliisi on todennut, että lapset olivat kansallispuistossa -
Lorin ja Lorin veljen Alex Coxin kanssa.
Tämä on viimeinen kuva Tyleestä.
FBI:n mukaan ryhmä matkusti Alex Coxin kuorma-autolla.
Alex Cox on liitetty Charles Vallow'n ja Tammy Daybellin kuolemiin.
Mutta kun Alex kuoli,
palapelin tärkeä osa puuttui,
mutta FBI:lla oli hänen kännykkänsä.
He käyttivät kännykän GPS-tietoja -
ja jäljittivät hänen liikkeensä Chad Daybellin kiinteistölle syyskuussa,
kun JJ ja Tylee katosivat.
Alexin puhelin sijoitti hänet takapihalle yli kahdeksi tunniksi.
FBI sai haltuunsa myös Tammyn puhelimen,
josta ilmeni, että 14 minuuttia Alexin lähdön jälkeen -
Chad tekstasi Tammylle.
Olipa mielenkiintoinen aamu. Piti polttaa raajojen jäänteet -
tulipesässä ennen kuin myrsky kasteli sen.
Viimein 9. kesäkuuta 2020 -
poliisi oli jälleen matkalla Daybellin asunnolle.
9. KESÄKUUTA 2020
Niille, jotka juuri liittyivät seuraamme,
saavumme pian Chad Daybellin asunnolle.
Poliisilla on etsintälupa.
Rexburgin poliisi, Fremontin seriffi ja FBI ovat kaikki täällä.
Näemme tämän.
Täällä on useita poliiseja.
Ainakin yksi koirapartio.
Tänne on pystytetty kolme tai neljä sinistä telttaa.
Takapiha on merkitty nauhalla.
Se näyttää olevan nyt keskipisteenä.
Emme tiedä, missä Chad Daybell on tällä hetkellä.
Hei, muru!
Hei.
Oletko kunnossa?
En. He tutkivat aluetta.
Ovatko he sisällä?
Ei. He ovat ulkona.
He etsivät.
Selvä.
Katsotaan, mitä tapahtuu.
Voinko auttaa jotenkin?
Oloni on aika rauhallinen.
FREMONTIN PIIRIKUNNAN SERIFFI
Soitanko myöhemmin?
No…
En tiedä.
Hyvä on.
Rakastan sinua ja jutellaan pian.
Rakastan sinua.
Selvä. Olet rakas. Hei.
Chad Daybell seurasi etsintää tarkasti -
ja yritti lopulta lähteä maastoautollaan.
Todistajat, joiden kanssa puhuimme, sanoivat Chad Daybellin ajavan nopeasti.
Näin hänen autonsa kiihdyttävän, ja sekunteja myöhemmin -
poliisiautot lähtivät valot vilkkuen täyttä häkää hänen peräänsä.
FBI soitti minulle, ja he sanoivat,
että Chad on pidätetty.
Hänen kiinteistönsä alueelta löydettiin ihmisen jäänteitä.
Olin valmis kuolemaan siihen paikkaan. Kehoni halusi antaa periksi.
Sitten aloin kysellä häneltä:
"Onko se pieni luuranko? Pieni ihminen? Teini-ikäinen?"
Hän ei tiennyt.
He eivät olleet päässeet sinne asti.
Ruumiinavaus tehdään.
Pian jäänteiden löytämisen jälkeen -
Chad Daybell pidätettiin.
Oli kamalaa edes tietää, että siellä oli ihmisjäänteitä.
En halunnut tietää, olivatko he siellä.
Tämä on varmasti tapauksen merkittävimpiä päiviä tähän asti.
Viranomaiset antoivat etsintäluvan Daybellin kotiin,
mikä johti poliisin vahvistamiin tietoihin -
kahdesta ruumiista.
Tulipesän ja lemmikkien hautausmaan läheltä -
löytyi luita ja hiiltynyttä kudosta.
Yksityiskohdat alkavat paljastua hiljalleen.
Siinä hetkessä yritin järkeillä ja suojella itseäni tuskalta,
mutta sydämessäni tiesin, että kyse oli heistä.
Sain puhelun Kay Woodcockilta tänä aamuna.
Hän kertoi kyyneleitä niellen, että löydetty ruumis -
oli tunnistettu hänen lapsenlapsekseen.
Pari tuntia myöhemmin perheenjäsenet vahvistivat,
että toinen ruumis on Tylee Ryan.
Heidän ruumiinsa löydettiin matalasta haudasta Idahossa.
Tämä on hyvin tunteellinen hetki, kun lasten kohtalo on paljastunut.
Olen pahoillani. Anteeksi.
Olemme tukenasi.
Oli kamalaa ymmärtää se.
Olin varma, ettei Lori satuttaisi lapsia, ja olin väärässä.
Mitä?
Noilla kahdella kauniilla…
Hei, nimeni on Tylee.
…lahjakkaalla, rakastavalla lapsella…
Jukra.
…oli niin paljon tarjottavaa ja koettavaa.
Kuva. Sano muikku. -Muikku.
En voi ajatella heitä itkemättä.
Olin todella vihainen.
Olin vihainen siitä, että tämä oli totta.
Niin.
Sano hei.
Hei. -Hei, JJ.
Hei, JJ. -Hei, Colby.
Hei, Colby.
Kaipaan JJ'ta ja Tyleeta.
On vaikea puhua heistä.
Se vain on vaikeaa.
Vanki Madisonin piirikunnan vankilassa.
Mitä kuuluu?
En voi hyvin, äiti.
Olen pahoillani.
Pahoillasiko?
Oletko pahoillani minun puolestani? Vai sisarusteni puolesta?
Seitsemänvuotias veljeni on kuollut.
Ja 16-vuotias pikkusiskoni on kuollut.
Näin, että sinä lähdit…
Näitkö sen?
Olitko paikalla ja näit kaiken? Niinkö?
Mielenkiintoista.
Tämä ei käynyt itsestään.
Heidät murhattiin.
Soitan sinulle, koska en ymmärrä, mitä tapahtui.
Kaipaan perhettäni, äiti.
Tiedän, kulta. Niin minäkin.
Mitä tarkoitat?
Miten voit kaivata heitä?
Miksi en kaipaisi?
He ovat minun lapsiani!
Vanhemmat saavat syytteet ruumiiden ja todisteiden hävittämisestä.
Silti ketään ei syytetä Tammyn tai lasten kuolemasta.
Jotkut Idahon asianajajat toivovat, että poliisilla on lisää todisteita,
joita ei ole vielä julkaistu.
Chad Daybell saapuu oikeuteen huomenna klo 11.
Daybellin alustava kuuleminen lähetetään suorana Idahosta -
seuraavan kahden päivän ajan.
Tämä on tapaus Idahon osavaltio vs. Chad Guy Daybell.
Voitte kutsua ensimmäisen todistajanne.
Osavaltio kutsuu Ray Hermosillon.
Voitte istua todistajanaitoon.
Kertokaa koko nimenne ja ammattinne. Sitten aloitamme.
Ray Dennis Hermosillo.
Olen rikosetsivä Rexburgin poliisilaitoksella
Oletteko koskaan tavannut Chad Daybelliä?
Kyllä.
Gilbertin poliisi otti yhteyttä minuun.
Minut pyydettiin tarkastamaan seitsemänvuotiaan pojan vointi.
Hänen nimensä oli Joshua Jackson Vallow.
Minä ja etsivä Hope menimme Lori Vallow'n kotiin.
Tapasimme siellä syytetyn sekä Alex Coxin.
Kysyin hra Daybelliltä, kuinka hän tunsi Lori Vallow'n,
ja hän sanoi, että oli tavannut hänet vain pari kertaa Alex Coxin kautta.
Mitä kysyitte häneltä?
Kysyin hra Daybelliltä, milloin hän oli nähnyt JJ'n viimeksi,
ja hän sanoi nähneensä JJ'n asunnossa 107 lokakuussa.
Pyysin hra Daybelliltä Lori Vallow'n puhelinnumeroa, ja hän sanoi,
ettei hänellä ollut sitä.
Etsivä Hope oli palannut luoksemme.
Kysyin Daybelliltä uudestaan, onko hänellä Lorin puhelinnumero,
ja siinä vaiheessa hän antoi minulle sen.
Kysyittekö, miksi hän ei antanut numeroa?
Kysyin. -Mitä hän vastasi?
Hän sanoi, että hänestä tuntui kuin syyttäisin häntä.
Otitteko yhteyttä Lori Vallow'iin sinä päivänä?
En ottanut Loriin yhteyttä.
Selvä. Olitteko yhä etsivä Hopen seurassa?
Olin.
Tiedättekö, oliko hän yhteydessä Loriin sinä päivänä?
Hän oli.
Hei, oletko Lori?
Selvä.
Onko JJ siellä?
Hän on ystäväni kanssa Arizonassa.
Hänen nimensä on Melanie Gibb.
Nti Gibb, tulkaa eteenpäin. Istukaa tähän todistajan tuoliin.
Haluan puhua kanssanne päivästä 26. marraskuuta 2019.
Millaisessa yhteydessä olitte hra Daybellin kanssa sinä päivänä?
Sain puhelun Chad Daybelliltä.
Hän sanoi: "Hei, Melanie. Tässä Chad.
Rexburgin poliisi soittaa sinulle. Älä vastaa."
Hän kertoi, että poliisit olivat Lori Vallow'n kotona Rexburgissa -
ja he kyselivät, missä JJ on.
Hän aikoi kertoa poliisille, että JJ on minun luonani.
Kysyin, eikö JJ ole Kayn luona.
Miten herra Daybell reagoi siihen?
Hän vastasi ei.
Oliko keskustelussa muuta sisältöä?
Kysyin, oliko hän hermostunut, ja hän vastasi kyllä.
Mihin aikaan kuulit Lori Vallow'sta?
Minä…
Ehkä tunnin tai parin sisällä.
En muista tarkalleen.
Nauhoitin keskustelun.
Selvä.
Hei, suloinen Melanie.
Hei, Chad ja Lori.
Mietin, missä olette.
Me vain hengailemme.
Halusin kysyä yhtä asiaa, jos et pahastu, Lori.
Kai se sopii.
Mietin, miksi kerroit poliisille, että JJ on kanssani.
Minun piti keksiä jotain,
että en joudu kertomaan, missä hän oikeasti on.
Ymmärrätkö huoleni?
Kerron, mitä tunnen,
koska pelastuksesi on vaakalaudalla tekojesi vuoksi.
Tammy kuolee,
ja sitten miehesi kuoli. Ja nyt poika on kadonnut.
Se ei kuulosta Jumalan suunnitelmalta.
Ikävä kuulla, että olet tuota mieltä. Olet minulle kovin rakas.
Arvostan sanojasi, mutta jos todella rakastaisit minua,
et olisi sanonut poliisille, että JJ on luonani.
Ystävä ei toimi niin.
Sinun on ajateltava hyvinvointiani, jos rakastat minua.
Tämä ei kuulosta sinulta.
Kuulostaa, että jokin paha on vaikuttanut sinuun.
Olen pahoillani, että ystäväsi ovat minua vastaan.
Joseph Smithin ystävät kääntyivät…
Ystäväni eivät ole sinua vastaan.
Olet Daven ystävä, ja ilmeisesti hän…
No, nyt.
Tunnemme Daven vaikutuksen sinuun.
Tunnen sen selvästi.
Hän näyttää olevan se, joka täyttää mielesi epäilyksillä.
Ei. Ei.
Tiedätkö mitä? David on oikeamielinen mies,
ja hänellä on vankat periaatteet. Sen tiedän.
Voitteko kertoa nimenne?
David Gale Warwick.
Muistatteko 22. syyskuuta 2019 illan?
Kyllä.
Mitä teitte sinä iltana?
DAVID WARWICK BISNESTÄ BABYLONISSA
Tein podcastia Melanie Gibbin ja Lori Vallow'n kanssa.
Oliko JJ paikalla, kun teitte podcastia?
Ei ollut.
Puhuitteko Lorille JJ'sta?
Puhuin.
Hän sanoi, että JJ leikki zombia ja kiipeili komeroiden päällä.
Hän kiipesi jääkaapin päälle ja hajotti kuvan Jeesuksesta.
Sitten hän kiipesi yläkaappien päälle -
ja jäi jumiin ylähyllyn ja katon väliin.
Autisminsa takia JJ toisti asioita.
Kun minulle selvisi, mitä tapahtui,
ajattelin vain,
että jos JJ kuuli jotain -
tai jos hän alkoi hokea jotain asiaa,
se tekisi hänestä riskin.
Halusin tavata hänet, mutta Lori sanoi hänen olevan holtiton.
Hän pyysi Alexia hakemaan hänet.
Näittekö poikaa myöhemmin?
Kyllä. -Milloin?
Kun Alex toi hänet kotiin nukkumaan.
Selvä.
David Warwick muistaa,
että tämä oli hellä hetki JJ'lle ja Alexille.
JJ makoili hänen sylissään.
Ja hänellä on pää Alexin olalla.
Hän oli rauhallinen. Hän näki pojan silloin viimeisen kerran.
Sano hei! -Hei!
Minä uskon, että kun Alex toi JJ'n sinä iltana,
kun he tekivät podcastia,
JJ oli kuollut.
Kauanko olette työskennellyt FBI:lle?
Noin kuusi vuotta. Olen tiedusteluanalyytikko.
Pyydettiinkö teitä katsomaan tietoja mistään laitteesta?
Kyllä. Kännykästä.
Tammy Daybell oli puhelimen käyttäjä.
Hra Dean, esitän teille osavaltion todisteen 31.
Todiste 31 ojennetaan todistajalle.
Voisitteko lukea, mitä viesteissä lukee,
mukaan lukien kellonajat ja yhteystietojen nimet?
Tämä on kopio viesteistä,
joita lähetettiin Chad ja Tammy Daybellin välillä 9. syyskuuta.
Chadilta:
"Olipa mielenkiintoinen aamu.
Piti polttaa risuja tulipesässä -
ennen kuin tuleva myrsky kasteli sen.
Polttaessani niitä huomasin aidalla ison pesukarhun.
Kiirehdin hakemaan aseeni, ja se käveli yhä muurilla.
Pääsin niin lähelle, että yksi laukaus riitti.
Se on nyt lemmikkihautausmaalla.
Hauskoja aikoja."
Voitteko vahvistaa, että nämä viestit kiinnittivät huomionne?
Päivämäärä kiinnitti huomioni.
Luettuani viestin,
jossa Chad väittää tehneensä nuotion -
ja tappaneensa suuren eläimen ja haudanneensa sen tontilleen,
huomasin, että se oli lähetetty päivä Tylee Ryanin katoamisen jälkeen.
Jutun suurimpia yllätyksiä on ollut,
että lasten etsintään käytettiin valtavasti aikaa, vaivaa ja työtunteja.
Sitten huomataan, että heidät tapettiin pian Idahoon muuton jälkeen,
ja he olivat Chadin takapihalla koko ajan.
Agentti, miten osallistuitte Chad Daybellin asunnon etsintään?
Olin tutkintaryhmän vanhempi johtaja -
Chad Daybellin kiinteistön tutkinnassa kyseisinä päivinä.
Tekstiviestin perusteella tiesimme,
että tontilla on lemmikkien hautausmaa.
Päättelimme hautausmaan paikan koirapatsaan sijainnista.
Koirapatsaan edessä -
näytti olevan hauta.
Meille vaikein paikka oli se,
miten nämä jäänteet löydettiin.
Kyse oli osittain palaneista ihmisen jäänteistä.
Kun jatkoimme toisen haudan kaivamista,
tilanne oli monimutkaisempi.
Kun maaperää poistettiin,
huomasin pienen lapsen -
punaisessa pyjamassa.
Punainen pyjamapaita, punaiset pyjamahousut.
Sydäntä särkevin todiste -
on JJ Vallow'n kuva Lorin iCloudista.
Se on otettu 22. syyskuuta,
ja oletettavasti Lorin asunnossa.
JJ istuu sohvalla punaisessa pyjamassa.
Kun katsoitte lapsen kasvoja, tunnistitteko tämän lapsen?
Kyllä.
Tunnistin hänet Joshua Vallow'ksi.
Ei ole inhimillistä -
tehdä niin omille lapsilleen, joita on määrä rakastaa ja hoivata.
Se murtaa ihmisen tavalla, jota ei ole koskaan kokenut.
Yllätysnopeassa kuulemisessa -
Lori Vallow Daybell luopui oikeudestaan alustavaan kuulemiseen.
Alustavaa kuulemista ei järjestetä maanantaina ja tiistaina.
Ne perutaan. Ymmärrättekö?
Kyllä.
Tänä aamuna lakitiimi, joka edustaa Lori Vallow'ta -
ilmaisi huolensa hänen kykeneväisyydestään.
Asianajajat sanovat, ettei hän ei ole oikeustoimikelpoinen.
Tuomari keskeyttää oikeudenkäynnin,
mutta virallista päätöstä istuntojen jatkumisesta ei ole tehty.
Vallow on siirretty -
psykiatriseen laitokseen 90 päiväksi.
Sen jälkeen viranomaiset päättävät,
voiko hän jatkaa oikeudenkäyntiä, vai tarvitseeko hän lisää kuntoutusta.
Herra Daybell, miten vastaatte?
Syytön.
Lisäämme sen ensimmäiseen syytekohtaan.
Toinen syytekohta. Miten vastaatte?
Syytön.
Kolmas syytekohta. Miten vastaatte? -Syytön.
Chad Daybell ei tunnustanut, ja tapaus siirtyy oikeuden käsiteltäväksi.
En voi kuvailla kokemaani kärsimystä,
jonka päätöksesi ovat aiheuttaneet.
Olen pahoillani siitä.
En halunnut aiheuttaa sinulle tuskaa.
En koskaan.
Minä en ole uhri.
Olen pahoillani, että et ymmärrä tilannetta täysin.
Joten…
Miksei sisaruksiani suojeltu, jos se et ollut sinä?
Jos et tehnyt mitään väärin, miksi heidät murhattiin?
Olen tehnyt kaikkeni suojellakseni heitä aina.
Heidän elämänsä ovat poissa.
Heidät tapettiin.
Päätitte, että se oli sinun hengellinen tehtäväsi -
Jeesuksen Kristuksen nimeen.
Rakastan sinua, mutta et tiedä.
Et vain tiedä.
Et tiedä.
Sinun täytyy antaa Jeesuksen Kristuksen pelastaa sinut.
Näet jonain päivänä.
Vakuutan sinulle nyt,
että vielä sinä näet.
Kuuletteko, kuinka hullua se on?
Mikään ei ole hänen syytään, hän ei tehnyt väärin, sinä et ymmärrä.
Anteeksi, että et ymmärrä paremmin.
Oli vaikeaa kuunnella, kuinka hän vääristeli tapahtumia.
Meillä on uutisia Idahosta.
Valamiehistö on nostanut vanhempia vastaan syytteen -
heidän kahden lapsensa murhasta.
Daybelliä syytettiin eilen myös vaimonsa murhasta,
joka kuoli kolme kuukautta ennen kuin hän nai Vallow'n.
Lori Daybell sai syytteen -
salaliitosta miehensä murhaamiseksi.
Valamiehistö uskoo, että Lori ja Alex suunnittelivat,
että ainakin toinen tekee murhan.
Lori on tällä hetkellä osavaltion sairaalassa Idahossa -
kuntoutuksessa oikeustoimikelvottomuuden toteamisen jälkeen.
Haluan olla niin lempeä kuin voin.
En halua pahentaa hänen huoliaan, kun hän on jo tehnyt niin kamalan teon.
Ajattelen, että niin käy kuin on tarkoitettu.
Hän on vankilassa,
ja hän on siellä loppuelämänsä.
Oikeus tapahtuu.
Meillä oli ihana perhe ennen tätä.
En tiedä, onko se tarpeeksi vahva kestämään tämän.
Sen näkee sitten.
Olemme Kauaissa Hanaleinlahdella.
Tämä on yksi perheemme lempipaikoista.
Pidämme muistotilaisuuden Charlesille, JJ'lle ja Tyleelle.
Olemme kaivanneet sitä jo kauan.
Se on heidän muistonsa kunnioittamiseksi. Tämä on oikea paikka.
Olen kiitollinen, että saamme pitää sen täällä.
Kauai oli onnellinen paikka.
Sisarukseni rakastivat tätä paikkaa, ja muistan, mitä kaikkea teimme täällä.
Charles, haluan vain…
kiittää sinua siitä, että olet isäni.
Et ansainnut kohtaloasi,
mutta ilman sinua minulla ei olisi elämääni.
En osaa kertoa, miten paljon rakastan sinua.
Olet paras pikkuveli, jota kukaan voisi ikinä toivoa,
ja rakastan sinua niin paljon.
Tylee, sinä teit minusta isoveljen,
enkä koskaan unohda, kuinka paljon rakastuin sinuun -
ja kuinka halusin suojella sinua kaikelta -
ja…
Rakastan teitä.
Ja…
Olen kiitollinen teistä.
Kaikki on hyvin.
Rakastan sinua. -Rakastan sinua.
Se ei vieläkään tunnu todelliselta.
Mutta se on koetellut meitä kaikkia.
Koko tämän ajan -
olemme yrittäneet tehdä Rileyn elämästä mahdollisimman normaalin.
Kerromme hänelle, mitä tapahtui.
Emme vielä tiedä, miten.
Mutta hän tuntee Tyleen ja JJ'n kasvot.
Heidän kuviansa on kaikkialla talossamme.
Tein Colbylle valokuvapeiton heidän kuvillaan.
Se roikkuu hänen leikkihuoneessaan.
Hän kävelee sen luo ja sanoo: "Ty-ty, JJ."
Meille on ollut tärkeintä -
että hän näkee, keitä he ovat. Näytämme videoita -
ja autamme häntä muistamaan heidät.
Meidän täytyy elää tapahtuneen kanssa.
Ja mihin keskityn? Keskitynkö heidän kuolemaansa -
vai heidän muistoonsa?
He eivät halua, että suremme heitä -
ja tuhoamme kaiken, koska he ovat poissa.
JJ!
Minusta tuntuu, että selviän Kelseen ja Rileyn ansiosta.
Jos minulla ei olisi heitä,
luulen, että olisin kuollut suruun.
Minulla on tarkoitus itseni lisäksi.
Suurin pelkoni on, että äitini tarinasta tulee perheemme tarina.
Hän ei määrittele enää mitään muuta.
Tiedän sen sydämessäni.
Tylee Ryanin, JJ Vallow'n ja Tammy Daybellin kuolinsyitä -
ei ole julkaistu.
Lori Vallow todettiin oikeudenkäyntikelpoiseksi.
Chad Daybellillä ja Lori Vallow'lla on yhteinen oikeudenkäynti -
vuonna 2023 Adan piirikunnassa.
Syyttäjät hakevat kuolemantuomiota molemmissa tapauksissa.
Tekstitys: Eveliina Niemi